CELEX: 62019TN0789
Language: sk
Date: 2019-11-14 00:00:00
Title: Vec T-789/19: Žaloba podaná 14. novembra 2019 – Moerenhout a i./Komisia

10.2.2020   
            
            
               SK
            
            
               Úradný vestník Európskej únie
            
            
               C 45/76
            
         
      Žaloba podaná 14. novembra 2019 – Moerenhout a i./Komisia
      (Vec T-789/19)
      (2020/C 45/61)
      Jazyk konania: francúzština
      
         Účastníci konania
      
      
         Žalobca: Tom Moerenhout (Humbeeek, Belgicko) a šesť ďalších žalobcov (v zastúpení: G. Devers, avocat)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil napadnuté rozhodnutie,
               
            
                  —
               
               
                  uložil Komisii povinnosť nahradiť všetky trovy konania.
               
            
         Dôvody a hlavné tvrdenia
      
      Na podporu svojej žaloby proti rozhodnutiu Komisie C(2019)6390 final zo 4. septembra 2019 o zamietnutí registrácie navrhovanej iniciatívy občanov s názvom „Zabezpečenie súladu spoločnej obchodnej politiky so zmluvami EÚ a dodržiavania medzinárodného práva“ (Ú. v. EÚ L 241, 2019, s. 12), žalobcovia uvádzajú štyri žalobné dôvody.
      
                  1.
               
               
                  Prvý žalobný dôvod je založený na porušení článku 41 ods. 1 Charty základných práv, ako aj článku 4 ods. 1 a 2 nariadenia Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (Ú. v. EÚ L 65, 2011, s. 1) tým, že Komisia skreslila návrh iniciatívy občanov.
               
            
                  2.
               
               
                  Druhý žalobný dôvod je založený na porušení článku 4 ods. 3 druhého pododseku nariadenia č. 211/2011 tým, že Komisia nesplnila svoju povinnosť odôvodniť napadnuté rozhodnutie.
               
            
                  3.
               
               
                  Tretí žalobný dôvod je založený na porušení článku 4 ods. 2 písm. b) nariadenia č. 211/2011 tým, že Komisia zastávala názor, že akt uvádzaný návrhom iniciatívy občanov by sa mohol prijať len na základe článku 215 ZFEÚ, keďže uvedený akt zjavne patrí do spoločnej obchodnej politiky.
               
            
                  4.
               
               
                  Štvrtý žalobný dôvod je založený na porušení článku 4 ods. 2 písm. b) nariadenia č. 211/2011 tým, že Komisia ignorovala iné právne základy s ktorými sa návrh iniciatívy občanov zjavne spája, a to článok 43 ods. 2 ZFEÚ a článok 114 ZFEÚ.